OpenLLM-France/wikimedia huggingface dataset:
# Adana (argipena)

Adana hurrengo lekuen izena izan daiteke:

## Araba

* Adana: Arabako herria, Donemiliagako udalerrian.

## Turkia

* Adana: Turkiako hiria eta Adana probintziako hiriburua.
* Adana probintzia: Turkiako probintzia.
# Adaptation

Adaptation 2002ko Spike Jonze estatubatuar zinema zuzendariaren komedia dramatiko film bat da. Charlie Kaufman gidoigileak idatzitako gidoia Susan Orlean idazlearen The Orchid Thief liburuan oinarritzen da, eta libururaren egokitzapena egiteko Kaufman beraren bizipenei buruzkoa da. Nicolas Cage, Meryl Streep, Chris Cooper, Cara Seymour, Brian Cox, Tilda Swinton, Ron Livingston, eta Maggie Gyllenhaal aktoreek antzeztu zuten.
Taldeko gizonezko aktore onenaren Oscar Saria (Chris Cooper) irabazi zuen, eta beste hiru izendapen jaso zituen: Gizonezko aktore onenaren Oscar Saria (Nicolas Cage), Taldeko emakumezko aktore onenaren Oscar Saria (Meryl Streep) eta Egokitutako gidoi onenaren Oscar Saria.

## Argumentua

Oharra: Atal honek istorio osoa edo amaiera argitzen du.
Charlie Kaufman, Los Angeleseko gidoigile bat, sormen krisi batean murgilduta dago, Donald bere anaia bikia ez bezala. Charliek bizi den bezala idazten du: nekez eta zalantzaz beterik, eta Donald idazten duen bezala bizi da: axolagabekeriaz. Susanek, bere aldetik, bizitzari buruz idazten du, baina ez da bizitzeko gai. Johnen bizitza, ostantzean, eleberri baten gaia da.

## Aktoreak

* Nicolas Cage: Charlie Kaufman / Donald Kaufman
* Meryl Streep: Susan Orlean
* Chris Cooper: John Laroche
* Cara Seymour: Amelia Kavan
* Brian Cox: Robert McKee
* Tilda Swinton: Valerie Thomas
* Ron Livingston: Marty Bowen
* Maggie Gyllenhaal: Caroline Cunningham
* Judy Greer: Alice
* Bob Yerkes: Charles Darwin
* Jim Beaver: Ranger Tony
* Litefoot: Russell
* Jay Tavare: Matthew Osceola

## Kanpo estekak

* Adaptation filmaren IMDBko fitxa irakurgai (Ingelesez)
* Datuak: Q352431
# Adanako metroa

Adanako metroa (turkieraz: Adana metrosu), Turkiako Adana hiriko garraiobide publikoa da. 2009ko martxoaren 18an zabaldu zen eta gaur egun metro-sareak linea bakarra eta 8,0 kilometro dauzka.

## Kanpo estekak

* (Ingelesez) Metroari buruzko informazioa Urbanrail.net webgunean.
* (Errusieraz) Metro sarearen mapa eta etorkizuneko luzapena erakusten duen mapa.
# Adar-bilbe

Adar-bilbe edo adar-bilbadura, paretak edo beste egitura lauak sortzeko eraikuntza teknika bat da. Eraikuntza arineko materiala da, eta adar meheak (osoak edo zatituak, gehienetan) edo xaflak hesola bertikalen artean ehuntzen ditu, sare bat osatzeko. Hesiak eta oztopoak egiteko erabili izan da, normalean, lur-eremuak ixteko edo azienda maneiatzeko. Adar-bilbea panel solte gisa egin daiteke, zurezko markoaren artean profilatuta betegarri-panelak egiteko, edo bestela, hesi edo horma baten multzoa osatzeko egin daiteke. Teknika garai neolitikoetan erabiltzen zen jadanik eta Burdin Aroan oso ohikoa zen etxeetako paretetan, adibidez, Basagainen.
Beste material batzuekin osa daiteke hormak egiteko. Bilbadura material aglutinatzaile batekin nahasten da, normalean material hauetako batekin edo batzuekin: pezoa, buztina, lokatza, harea, simaurra edo lastoa. Teknika hori gutxienez 6.000 urtean erabili da, eta oraindik ere eraikuntzako material garrantzitsua da munduko leku askotan. Prozesu hori listoi eta igeltsuzko material modernoenaren antzekoa da.
Vitruvio arkitekturazko gida-liburu bat idatzi zuen idazle erromatarrak bere lanean teknika hau deskribatu zuen.

## Ikusi, gainera

* Buztin-horma
* Pezoa/Adobe

## Erreferentzia

* ↑ Shaffer, Gary D.. (1993). «An Archaeomagnetic Study of a Wattle and Daub Building Collapse» Journal of Field Archaeology 20 (1): 59. doi:10.2307/530354. ISSN 0093-4690. (Noiz kontsultatua: 2023-12-09).
* ↑ Vitruvious On Architecture (translated in 1931 from the eighth century Latin), Book II, Chapter 8, paragraph 20

## Bibliografia

* Prosper Demontzey. Traité pratique du reboisement et du gazonnement des montagnes . [ Gallica-n online irakurgai ] Deuxième édition, revue et augmentée. Paris, J. Rothschild, Éditeur, 1882.

## Kanpo estekak

* Datuak: Q7974974
* Multimedia: Braided fences / Q7974974
# Adana probintzia

Adana probintzia Turkiako 81 probintzietako bat da. Bere hiruburua Adana da. 14.030 km²ko azalera du eta bertan 1.983.188 biztanle bizi dira.

### Barrutiak

Probintziaren barnean 14 barruti daude:
| Adana Aladağ Ceyhan Feke İmamoğlu Karaisalı Karataş | Kozan Pozantı Saimbeyli Seyhan Tufanbeyli Yumurtalik Yüreğir |

## Kanpo estekak

* Datuak: Q40549
* Multimedia: Adana Province / Q40549
# Anatoliita

Anatoloiita mineral bat da.

## Ezaugarriak

Anatoliita mineralaren formula kimikoa hau da: ${\ce {Na6(Ca,Na)(Mg,Fe^{3+})3Al(AsO4)6}}$. Sistema trigonalaren arabera sortzen ditu kristalak.

## Erreferentziak

* 1 2 (Ingelesez) «Anatolyite: Mineral information, data and localities.» www.mindat.org (Noiz kontsultatua: 12-05-2019).

## Kanpo estekak

* Datuak: Q27995608
# Anatoliako plaka

Anatoliako plaka mikroplaka tektoniko bat da, Asiaren mendebaldeko muturrean dagoena; Zipre eta Anatolia penintsula hartzen ditu, Itsaso Beltzeko kostaldea izan ezik. 0,01418 estereorradianeko hedadura du. Oro har, Eurasiako plakari lotua dago.
Mugakide ditu Eurasiako plaka, Arabiako plaka, Afrikako plaka eta Egeoko plaka.
Aipaturiko plakekin dituen mugak, Anatolia iparraldeko failak eratzen ditu.
Anatoliako plaka, milioi bat urteko, 1,64º-ko errotazio abiaduran mugitzen da, 56º 28' ipar latitudean eta 81º 18' mendebal longitudean kokatutako polo baten arabera.
1999an, Anatoliako plakaren eta Eurasiako plakaren arteko talkak, aipaturiko failan, Marmarako itsasoaren ekialdean, lurrikara bat eragin zuen Turkiako Izmit herrian.

## Kanpo estekak

* Datuak: Q259207
* Multimedia: Anatolian tectonic plate / Q259207
# Anatolijs Gorbunovs

Anatolijs Gorbunovs (errusieraz: Анато́лий Валериа́нович Горбуно́в; Ludza, Letonia, 1942 -) letoniar politikaria da.

## Biografia

Rigako Institutu Politeknikoan egin zituen ikasketak, eta eraikuntza-industrian eta estatuaren landetxe batean lan egin zuen karrera politikoa hasi aurretik.
1966an Sobietar Batasuneko Alderdi Komunistako (PCUS) kide egin zen eta 1974. urtean eskuratu zuen alderdi barruko lehenengo kargua. Harrezkero, zenbait kargu izan zituen bere esku, besteak beste Kiroveko barrutiko idazkari nagusiarena eta Letoniako Batzorde Zentraleko Ideologia Idazkariarena.
1988an Letoniako Errepublika Sozialista Sobietarreko Presidiumeko lehendakari izendatu zuten (RSSL), eta horrela eskuratu zuen Errepublika hartako kargu politiko gorena. 1991n Letoniak burujabetasuna eskuratu zuenean aldatu egin zen kargu haren izena (Kontseilu Goreneko lehendakaria), baina Gorbunovsek jarraitu zuen Letoniako lehendakari izaten 1993. urtea arte.
Burujabetasuna eskuratu aurretik Errusiaren aldeko jarrera moderatua erakutsi zuen, eta kritikak jaso zituen horregatik, baina burujabetasunaren ondoren Errusiako gobernuaren politikaren arerio nagusietako bat izan zen. Besteak beste 1994. urtea ezarri zuen Letoniatik gudaroste atzerritarrak ateratzeko data gisa, eta ez errusiar gudarostea erretiratzen hastekoa, Errusiak nahi zuen bezala, eta nazioarteko ikuskatzaileak eskatu zituen 1993ko Letoniaren eta Errusiaren arteko negoziazioetarako. 1993. urtean Guntis Ulmanisek hartu zuen errepublikako lehendakari kargua, eta Gorbunovs Letoniako legebiltzarreko lehendakari izendatu zuten. 2002. urtera arte izen zen legebiltzarreko kide.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/26 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q449618
* Multimedia: Anatolijs Gorbunovs / Q449618
# Anatololacerta

Anatololacerta Lacertidae narrasti familiaren barruan sailkatzen den generoa da. Turkia eta Grezian aurki daitezke. Lehen Lacerta generoan sailkatzen ziren.

## Espezieak

* Anatololacerta anatolica (Werner, 1902)
* Anatololacerta danfordi (Günther, 1876)
* Anatololacerta oertzeni (Werner, 1904)

## Kanpo estekak

* Datuak: Q291062
* Multimedia: Anatololacerta / Q291062
* Espezieak: Anatololacerta
# Anatomia patologiko

Anatomia patologikoa organoak, ehunak eta zelulak aztertzen dituen espezialitate medikoa da, beti ere gaixotasunen diagnostikoaren bila edo hori bera baztertu ahal izateko.
Patologoa du izena dira arlo honetan diharduen espezialistak.

## Teknikak

* Biopsia: gaixoen gorputzaren atalak aztertzen dituena, beti ere pertsona bizirik dagoen bitartean.
* Autopsia: pertsona baten gorpuaren azterketa, hil ondorengoa.

## Patologo ezagunak

* Giovanni Morgagni (1682-1771).
* Rudolf Virchow (1821-1902).

## Lotutako zientziak

* Anatomia
* Histologia
* Epidemiologia

## Kanpo estekak

* (Gaztelaniaz) Sociedad Española de Anatomía Patológica (SEAP)
* (Frantsesez) Société Française de Pathologie (SFP)
* (Gaztelaniaz) Pathos.es](Anatomia Patologikoaren portala) Hainbat kanpo loturekin, berriak, foroak, artikuluak, ...anatomia patologikoko langileentzat.
* Datuak: Q683455
* Multimedia: Pathology / Q683455
# André Dreuillet

André Dreuillet (Tolosa Okzitania, 1664ko abenduaren 1a - Baiona, 1727ko azaroaren 17a), frantziar apaiz katolikoa izan zen. Jacques Dreuillet Tolosako parlamentarien semea, Baionako apezpikua izan zen.
Louis-Antoine de Noaillesen aldekoa, 1717an Unigenitus buldaren aurka aritu zen. 1722an lehendabiziko Baionako apaiztegia inauguratu zuen.

## Erreferentziak

* ↑ Jean, Armand. (1891). Les évêques et les archevêques de France depuis 1682 jusqu'à 1801. Paris eta Mamers, 75 or..
* ↑ Goïty, Bernard. (2007). Histoire du diocèse de Bayonne. Secrétariat de l’Évêché de Bayonne.
* Datuak: Q23816469
* Multimedia: André Dreuillet / Q23816469
# André Darrieussecq

André Darrieussecq (Donibane Lohizune, 1947ko ekainaren 4a - Baiona, 2020ko uztailaren 31) lapurtar errugbilaria izan zen. Saint-Jean-de-Luz Olympique eta gero Biarritz Olympique taldeetan harroin postuan jolastu zuen. Frantziako errugbi selekzioan aldiz bat jolastu zuen 1973an Bost Nazioen Txapelketan.
# André Dhôtel

André Dhôtel (Ardenak, 1900eko irailaren 1a - Paris, 1991ko uztailaren 22a) frantziar idazle bat izan zen. Filosofiako irakaslea izan zen Grezian eta Frantzian. Gaztetan Arthur Rimbauden eragina izan zuen, eta bere uzta aberatsean hainbat liburu eskaini zizkion.

## Obra

* L´œuvre logique de Rimbaud saiakera (1933, Rimbaud-en obra logikoa)
* Rimbaud et la révolte moderne (1952, Rimbaud eta matxinada modernoa
* Campements
* Le Pays où l´on n´arrive jamais (Sekula iritsiko ez zaren herrialdea). Liburu horrek Femina saria jaso zuen 1955ean, eta helduei nahiz haurrei zuzentzen zaien liburu horietako bat da.
* Le Village pathétique (1943, Herri patetikoa)
* Les Rues dans l´aurore (1945, Kaleak egunsentian)
* Les Chemins du long voyage (1949, Bidaia luzearen bideak)
* Les Aventures de Julien Grainebis (1958, Julien Grainebis-en abenturak)
* Pays natal (1960, Jaioterria)
* Le Soleil du désert (1973, Basamortuko eguzkia)
* Bonne nuit Barbara (1979, Gabon Barbara).

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q2714592
* Multimedia: André Dhôtel / Q2714592
# André Darrigade

Andre Darrigade (Narrosse, 1929ko apirilaren 24a-), frantziar txirrindulari ohia da. 1951tik 1966ra profesional izan zen eta garaipen ugari lortu zituen. Munduko eta Frantziako txapeldun izan zen. Frantziako Tourreko 22 etapa irabazi zituen eta Puntukako sailkapena bitan lortu zuen.

## Taldeak

* La Perle (1951-1954).
* Bianchi-Pirelli (1955-1956).
* Helyett (1957-1960).
* Alcyon-Leroux (1961).
* Gitane-Leroux-Dunlop (1962).
* Magnat-Paloma (1963-1965).

## Palmaresa

1951
* Bordele-Saintes.
1952
* Paris-Saint Etienneko etapa bat.
* Paris-Nizako etapa bat.
* Aljeriako Tourreko etapa bat.
1953
* Frantziako Tourreko etapa bat.
* 2. Paris-Bourgesen.
1954
* Picardieko Tourra eta etapa bat.
1955
* Frantziako errepideko txirrindularitza txapelketa.
* Frantziako Tourreko etapa bat.
1956
* Lombardiako Giroa.
* Baracchi Saria.
* Frantziako Tourreko saiatuenaren saria eta etapa bat.
* 3. Boucles de l'Aulnen.
1957
* Romandiako Tourreko etapa bat.
* Frantziako Tourreko 4 etapa.
* 3. Munduko Txirrindularitza Txapelketan.
* 4. Paris-Roubaixen.
1958
* 3. Munduko Txirrindularitza Txapelketan.
* Frantziako Tourreko 5 etapa.
* 3. Dunkerqueko Lau Egunetan eta etapa bat.
* Paris-Valenciennes
* 3. Milan-San Remon.
1959
* Munduko Txirrindularitza Txapelketa
* Nazioarteko Kriteriuma
* Frantziako Tourreko Puntukako sailkapena eta 2 etapa.
1960
* Italiako Giroko etapa bat.
* Frantziako Tourreko etapa bat.
* Paris-Nizako etapa bat.
* Romandiako Tourreko 2 etapa.
* 2. Munduko Txirrindularitza Txapelketan
* 2. Paris-Bruselan
1961
* Frantziako Tourreko Puntukako sailkapena eta 4 etapa.
* Dauphine Libereko etapa bat.
* Paris-Nizako etapa bat.
* 3. Boucles de l'Aulnen.
1962
* Levanteko Itzuliko etapa bat.
* 3. Boucles de l'Aulnen.
* 5. Liege-Bastogne-Liegen.
1963
* Frantziako Tourreko etapa bat.
* Paris-Nizako etapa bat.
* 3. Genova-Nizan.
* 4. Munduko Txirrindularitza Txapelketan
1964
* Genova-Niza.
* Frantziako Tourreko 2 etapa.
* Dauphine Libereko 2 etapa.
* Paris-Nizako etapa bat.

## Sailkapen orokorra Itzuli Handietan

| Itzuli Handia | 1951 | 1952 | 1953 | 1954 | 1955 | 1956 | 1957 | 1958 | 1959 | 1960 | 1961 | 1962 | 1963 | 1964 | 1965 | 1966 |
| Italiako Giroa | - | - | - | - | - | - | - | - | 42. | 64. | - | - | - | - | - | - |
| Frantziako Tourra | - | - | 37. | 49. | 49. | 16. | 27. | 21. | 16. | 16. | 32. | 21. | UT | 66. | 93. | 62. |
| Espainiako Vuelta | X | X | X | X | - | - | - | - | - | - | - | - | - | - | - | - |
| Munduko errepideko txapelketa | - | - | 17. | - | - | 13. | 3. | 3. | 1. | 2. | - | 16. | 4. | - | - | - |

## Kanpo estekak

* André Darrigade - ProCyclingStats
* Datuak: Q518229
* Multimedia: André Darrigade / Q518229
# André Delvaux

André Delvaux (Lovaina, 1926ko martxoaren 21a - Valentzia, 2002ko urriaren 4a) belgikar zinema-zuzendaria izan zen.
Zuzenbidea, germaniar filologia eta pianoko ikasketak egin zituen, eta bere lehen film luzea, Gizon kaskamotza, ia berrogei urte zituela zuzendu zuen. Hizkuntzalaritza eta musika izan ziren bere zinemaren oinarri nagusiak. Flandestar literaturako eskolak eman zituen, eta arte zinematografikoko irakasle izan zen, Belgikako Zinema Eskolan. Estetikako saiakera-idazle nabarmena zen, gainera; irudiari eta hotsari buruzko bere teorien froga praktiko gisa egin zituen film batzuk. 1960tik 1966ra bitartean, kultura-programak egin zituen telebistarako, Jean Renoir eta Federico Fellini zinemagileei buruzko sailak, besteak beste. Baina Gizon kaskamotza filmarekin egin zuen zinemarako jauzia. 1960ko hamarraldiko film berezienetako bat da, Johan Daisne abangoardiako idazlearen obraren egokitzapena. Filmak izan zuen arrakastari esker, Gau bat, tren bat egin zuen gero, eta harrezkero, europar zinemagile nagusietako bat bihurtu zen. Debutaz gero, nazioarteko kritikaren onespena izan zuen beti. Bere estilo narratibo soilak eta filmei darien errealismo magikoak guztiz xarmatu zituen europar zinemagileak. Oso zorrotza zen bere proposamenetan, denbora-tarte luzeak igarotzen zituen proiektu bat bukatu eta beste bati ekin baino lehen, eta horregatik hamabi bat film besterik ez zituen egin, zuzendari gisa egindako hogeita hamabost urtean. Lan nagusiak: Gizon kaskamotza (1965), Gau bat, tren bat (1968), Hitzordua Brayn (1971), Belle (1973), Eme erdi zakur erdi otso (1978), Woody Alleni, Europatik, maitasunez (1980), Benvenuta (1983), Babel Opera (1985).

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/26 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q518295
* Multimedia: André Delvaux / Q518295
# André Dewavrin

André Dewavrin (Paris, 1911ko ekainaren 9a - Paris, 1998ko abenduaren 20a) frantses ofiziala izan zen.
Eskola Politeknikoko ikasle izan zen, eta ingeniari-taldeko kapitain. 1940an, Norvegian frantsesek eta britainiarrek izan zuten esku-hartzean parte hartu zuen. Urte horretan bertan De Gaulle jeneralaren aginduetara jarri zen, Passy ezizenarekin. Frantzia okupatuko informazio-zerbitzuko buru izan zen, britainiar Intelligence Service (IS) zerbitzuarekin elkarlanean. Ikerketa-zerbitzu bat sortu zuen, 1942an informazio- eta ekintza-bulego nagusi bihurtu zena (BCRA, Bureau Central de Renseignements et d'Action). BCRAren bidez, De Gaulle jeneralak Erresistentziaren ekintzak koordinatu zituen Frantzian. 1943an, BCRAk Zerbitzu Berezien Zuzendaritza Batzordea (DGSS, Deuxième Bureau de l'État-major général) osatu zuen Aljerian, Jacques Soustelle buru eta Passy laguntzaile tekniko zirela. 1944an, Passy Londresera itzuli zen, eta han Koenig jeneralaren estatu nagusiko buru izendatu zuten. Urte horretan bertan, zerbitzu berezitako buru bihurtu zen Ikasketa eta Ikerketa Zuzendaritza Orokorrean (DGER). 1946an utzi zituen bere karguak.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q518345
* Multimedia: André Dewavrin / Q518345
# Airbus A330 MRTT

Airbus A330 MRTT (MRTT Multi Role Tanker Transport-en akronimoa da) Airbus enpresa europarrak eraikitako zisterna-hegazkina da. Airbus Militaryk egin zuen A330ean oinarrituta. Australiako Aire Armadak, Saudi Arabiako Aire Armadak, Arabiar Emirerri Batuetako Aire Armadak, Royal Air Forcek, Qatarreko Aire Armadak eta Frantziako Aire Armadak erabiltzen dute.

## Kanpo estekak

* Datuak: Q6492
* Multimedia: Airbus A330 MRTT / Q6492
# Airbus A340

Airbus A340 :
| Mota | komertziala |
| Eraikitzailea | Airbus |
| Diseinatzailea | Airbus |
| Lehenengo hegaldia | 1991-10-25 |
| Zerbitzu hasiera | Martxoaren 1993an |
| Egoera | zerbitzuan |
| Erabiltzaile nagusiak | Lufthansa Iberia Virgin Atlantic Airways South African Airways |
| Unitate eraikiak | 363 Martxoaren 2008an |
| Salneurria | A340-200: $87 milioi (1989) A340-300: $211.8tik $219.2ra milioi (2008) A340-500: $233.0tik $241.1ra milioi (2008) A340-600: $245.0tik $253.7ra milioi (2008) |
Airbus A340a Airbusek diseinatutako bidaiarientzako hegazkina da. Iritsiera haundikoa da eta lau erreakzio-motorreko hegazkina da. 261 bidaiari eta 380 bidaiari bitartean, 12.400 eta 16.000 kilometro bitartean eraman ditzake.

## Erreferentziak

* ↑ Airbus orders & deliveries. Airbus S.A.S.
* 1 2 3 (PDF) Airbus Aircraft Range of 2008 List Prices. Airbus S.A.S.

## Kanpo estekak

* Datuak: Q6481
* Multimedia: Airbus A340 / Q6481
# Airbus A400M

Airbus A400M edo Atlas, garraio militarreko hegazkin bat da, helmen handikoa, lau turbohelizeei esker darabiltzana.
Hegazkin honen helburua, programa honetan parte-hartzen duten herrialdeen garraio beharrak betetzea eta bete antzeko hegazkinak ordezkatzea da, ala-nola Lockheed C-130 Hercules eta Transall C-160 hegazkinak.

## Kanpo estekak

* Datuak: Q6496
* Multimedia: Airbus A400M / Q6496
# Airbus Helicopters

Airbus Helicopters franko-alemaniar enpresa da, helikopteroak ekoizten dituena. 1992. urtean Aérospatiale eta DaimlerChrysler Aerospace AG enpresek bere filialak bat egin eta Eurocopter sortu zuten. 2000. urtean enpresa biek EADS sortu zuten eta 2014an Eurocopter Airbus Helicopters bilakatu zen.
Enpresak Frantzian (Marignane eta La Courneuve), Alemanian (Kassel, Donauwörth eta Ottobrunn) eta Espainian (Albacete) ditu lantegiak.

## Modeloak

* Eurocopter AS 332 Super Puma
* Eurocopter AS 350/AS 355 Ecureuil
* Eurocopter AS 365/SA 365 Dauphin
* Eurocopter AS 532 Cougar
* Eurocopter AS 550/AS 555 Fennec
* Eurocopter AS 565 Panther
* MBB Bo 105
* MBB Bo 108
* MBB/Kawasaki BK 117 (Kawasaki Heavy Industriesekin batera)
* Eurocopter EC120 Colibri (Harbin Aircraft Manufacturing Corporationekin batera)
* Eurocopter EC130
* Eurocopter EC135
* Eurocopter EC145
* Eurocopter EC155
* Eurocopter EC175
* Eurocopter EC225 Super Puma
* Eurocopter EC635
* Eurocopter EC665 Tiger
* Eurocopter EC725 Super Cougar

## Erreferentziak

* ↑ (Ingelesez) Marignane, eurocopter's head office - Eurocopter, an EADS company. .

## Kanpo estekak

* Datuak: Q155573
* Multimedia: Airbus Helicopters / Q155573
# Airbus A330

Airbus A330 :
| Mota | komertziala |
| Eraikitzailea | Airbus |
| Lehenengo hegaldia | 1992-02-11 |
| Zerbitzu hasiera | 1994ko urtarrilan |
| Egoera | zerbitzuan |
| Erabiltzaile nagusiak | Northwest Airlines Qatar Airways Emirates Cathay Pacific |
| Unitate eraikiak | 555 (2008ko uztailaren 31an) |
| Salneurria | A330-200: 176,3-185,5 milioi USD A330-300: 195,9-205,7 milioi USD A330-200F: 180,6-187,7 milioi USD (2008ko salneuriak) |
| Aldaerak | Airbus A330 MRTT Northrop Grumman KC-45 |
Airbus A330 Airbus hegazkingintza enpresaren hegazkin komertziala da, iritsiera erdikoa eta bidaiarientzat edukiera handiko hegazkina da.

## Kanpo estekak

* Datuak: Q6478
* Multimedia: Airbus A330 / Q6478
# Airbus Beluga

Airbus A300-600ST Beluga :
| Mota | zama bereziak |
| Eraikitzailea | Airbus |
| Lehenengo hegaldia | 1994-09-13 |
| Zerbitzu hasiera | 1995eko irailean |
| Egoera | zerbitzuan |
| Erabiltzaile nagusia | Airbus |
| Unitate eraikiak | 5 |
Airbus A300-600ST edo Beluga Airbus A300ean oinarritutako hegazkina da. Beluga, hegazkinen zatiak edo tamaina oso handiko karga eramateko gai da.

## Kanpo estekak

* Datuak: Q6486
* Multimedia: Airbus A300B4-600ST Beluga / Q6486
# Airco DH.4

Airco DH.4 Lehen Mundu Gerrako britainiar plaza bikoitzeko eguneko bonbaketaria izan zen. Geoffrey de Havillandek diseinatu zuen (hortik dator "DH") Aircorentzat, eta bere burua defendatzeko gai zen britainiar bi plazako lehenengo bonbaketari arina izan zen.
DH.4 bi plazako borroka-hegazkin gisa garatu zen, bai eguneko bonbardaketa-lanetarako, bai aire-azterketetarako. 160 zp-ko (120 kW) Beardmore Halford Pullinger (BHP) motor berriak propultsatuko zuen, baina harekin zituen arazoek beste motor asko erabiltzea ekarri zuten, eta, agian, 375 zp-ko (280 kW) Rolls Royce Eagle motorra izan zen motorrik onena. DH.4 1916ko abuztuan atera zen lehen aldiz, eta 1917ko martxoaren 6an egin zuen bere lehen zerbitzua Frantzian. Gehienak erabilera orokorreko bi plaza gisa fabrikatu ziren Ameriketako Estatu Batuetan, Frantzian zeuden Amerikako indar espedizionarioentzat.
1918ko azaroaren 11ko armistizioaren ondoren, DH.4 asko operadore zibilei saldu zitzaizkien, eta bereziki erabilgarriak izan ziren posta-hegazkin gisa. Europako bidaiari-hegazkinen lehen zerbitzu komertzialak DH-4 eraldatuekin hasi ziren. Gerrako DH-4 soberakinak funtsezko hegazkin bihurtu ziren mundu osoko aire-indar berrientzat. Geroago, AEBetako armadak zenbait enpresari eskatu zien DH.4B estandarrari egokitzeko geratzen zitzaizkion DH.4 berriz fabrikatzeko, eta 1930eko hamarkadaren hasiera arte erabili zituzten.

## Kanpo estekak

* Datuak: Q408463
* Multimedia: Airco DH.4 / Q408463